Rettens dom af 17. juli 2024 – Norddeutsche Landesbank – Girozentrale mod Afviklingsinstansen
(Sag T-412/21) 1
(Den Økonomiske og Monetære Union – bankunion – den fælles afviklingsmekanisme for kreditinstitutter og visse investeringsselskaber (SRM) – Den Fælles Afviklingsfond (Afviklingsfonden) – Afviklingsfondens afgørelse om beregning af ex ante-bidrag for 2021 – begrundelsespligt – ligebehandling – proportionalitet – Afviklingsinstansens skønsmargen – åbenbart urigtigt skøn – ulovlighedsindsigelse – Kommissionens skønsmargen – tidsmæssig begrænsning af dommens retsvirkninger)
Processprog: tysk
Parter
Sagsøger: Norddeutsche Landesbank – Girozentrale (Hannover, Tyskland) (ved advokaterne J. Seitz og C. Marx)
Sagsøgt: Den Fælles Afviklingsinstans (ved J. Kerlin, T. Wittenberg og C. De Falco, som befuldmægtigede, bistået af advokaterne G. Coppo, S. Reinart og K. Bongs)
Intervenient til støtte for sagsøgte: Europa-Kommissionen (ved D. Triantafyllou og A. Steiblytė, som befuldmægtigede)
Sagens genstand
Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelse SRB/ES/2021/22 fra Den Fælles Afviklingsinstans (Afviklingsinstansen) af 14. april 2021 om beregning af ex ante-bidrag for 2021 til Den Fælles Afviklingsfond, for så vidt som den vedrører sagsøgeren.
Konklusion
Afgørelse SRB/ES/2021/22 fra Den Fælles Afviklingsinstans (Afviklingsinstansen) af 14. april 2021 om beregning af ex ante-bidrag for 2021 til Den Fælles Afviklingsfond annulleres, for så vidt som den vedrører Norddeutsche Landesbank – Girozentrale.
Virkningerne af afgørelse SRB/ES/2021/22 opretholdes, for så vidt som den vedrører Norddeutsche Landesbank – Girozentrale, indtil ikrafttrædelsen, inden for en rimelig frist, som ikke kan overstige seks måneder regnet fra datoen for afsigelse af denne dom, af en ny afgørelse fra Afviklingsinstansen om fastsættelse af dette instituts ex ante-bidrag til Den Fælles Afviklingsfond for 2021.
Afviklingsinstansen bærer sine egne omkostninger og betaler de af Norddeutsche Landesbank – Girozentrale afholdte omkostninger.
Europa-Kommissionen bærer sine egne omkostninger.
____________
1     EUT C 368 af 13.9.2021.